**КРАТКО ОПИСАНИЕ НА НАЙ-ВАЖНИТЕ ПОСТИЖЕНИЯ**

**НА**

**ПРОФ. Д-Р ХРИСТИНА НИКОЛОВА ГРУПЧЕВА, Д.М.Н.**

* Изграждане и развитие на концепция, инфраструктура и регистрация на ***първата тъканна банка за роговица, стволови клетки и амниотична мембрана*** извън София.
* Създаване на школа по диагностика и ***лечение на увреждането от УВ лъчи***, включително и полезен модел.
* Създател на национална ***школа по микроструктурен анализ на роговицата*** в здраве и болест чрез приложение на конфокална микроскопия на живо, отваряща нови хоризонти за научно-изследователска дейност в областта на офталмологията и опазване на очното здраве.
* Транслационна медицина в действие чрез ***създаване на биопродукти*** за трансплантация върху предната очна повърхност, на база въведената и разработена на ново ниво трансплантация на амниотична мембрана, уникална за България.
* Създаване на концепцията за ***3О перспективата*** и нейното реализиране в научно приложната сфера като интерактивна колаборация между медицински оптик, оптометрист и офталмолог.
* Създаване на школа по ***рефракция и оптична корекция*** и обединяване на специалистите в Съюз на българските контактолози, както и създаване на научно издание „Рефракция и оптична корекция“.
* Позициониране на ***България на контактологичната карта на Европа*** и създаване на стандарти за контактна корекция в региона.
* Разработване на ***концепцията за зрителен перцептуален и козметичен комфорт*** в офталмологията и създаване на набор от инструменти за неговото безопасно осигуряване от специалистите по очно здраве.
* Дефиниране на понятието ***терапевтични контактни лещи*** на Европейско ниво и иновативни концепции за пре-, интра- и постоперативното им приложение.
* ***Лидерство в обучението по офталмология в Европа,*** което е видно и от позицията на Председател на Европейския Борд по Офталмология, която проф. Групчева ще заеме в началото на 2019 година.
* Европейски лидер в областта на ***роговичната регенерация и изкуствена роговица и*** пионер в тази област за родната офталмология.
* Действащ офталмолог и учен от Световна величина, което се вижда по множеството покани за лекции във всички региони на света, безспорен ***лидер в областта на офталмологията*** в България и български офталмолог с най-високи научни показатели.
* Ръководител и пример на десетки млади учени от България и Европа, и неуморен наставник на ***студенти, докторанти и специализанти от целия свят,*** много от които носители на престижни награди и реализирани успешно в професията.
* Автор на над 200 публикации в областта на офталмологията, с акцент върху роговица, предна очна повърхност и контактна корекция, над 1300 цитирания и общ импакт фактор 72
* Активен член на обществото с постоянно участие в различни социални програми с цел превенция и опазване на очното здраве. Създател на множество скринингови алгоритми.